Die Fahrt mit dem Dampfwagen

Die Fahrt mit dem Dampfwagen is a Vuag'spül in an Akt vom Johann Nestroy. Des Stückl is 1834 entstaund'n und am 5. Dezemba von dem Joahr ois Vuaspaunn von dem Quodlibet von ana Benefiz-Vuastöllung füa'n Nestroy sein Kolleg'n Wenzel Scholz im Theater an der Wien aufg'füaht wua'n.

A off'nboa necht vom Nestroy in maunche Textteul' g'ändate Verseaun füa Auffüahrungan in dene Joahr' 1840 und 1842 trågt den Tit'l Die zusammengestoppelte Komödie.

Zu dene vom Nestroy vafasst'n Vuag'splüa schau in den Artik'l Dramatische Quodlibets von Johann Nestroy.

 Inhoit 
 Die Fahrt mit dem Dampfwagen:
Da Schlossinschpekta Flachkopf soi a Theatastückl füa sei Heaschåft oaganesian. Weu ea söwa nix davau vasteht, beråt ea si mit aniche von seine Untagewanan und vaspricht dem, dea wås eahm aum best'n hülft, de Haund von seina Tochta Nanette. Dee und da Föasta August san inanaunda valiabt, leida håt owa aa da August ka Auhnung vom Theatabetriab. Da Bediente Johann siacht si söwa ois Fåchmaunn, weu ea füa a Zeit'l beim Theata woa:
 „[…] ich hab unter der Versenkung das Rad getrieben,mit dem Radl san de vasenkboa'n Teu' vom Bühnanbod'n sowia de Flugapparat'n betrieb'n wua'n folglich kann ich behaupten, daß ich das Theaterwesen von Grund aus kenne.“ (Erste Scene)Walla: Johann Nestroy; Stücke 8/I. S. 97.
Aa da Christoph, da Bua vom Heaschåftskoch, rechn't si guate Meglichkeit'n aus, weu:
 „[…] ich hab Geld, bin ein hübscher, junger Mann, bin der Sohn vom Koch, bin Offizier, das heißt Hausoffizier,Hausoffizier, Offizier = (vom latein. officium, Amt) neihochdeitsch füa Hausaug'stöllta, (Privat-)Beaumta mir ist jeder Vater geneigt.“ (Erste Scene)Walla: Johann Nestroy; Stücke 8/I. S. 100.
De erwoartete Theatag'söllschåft håt untawegs wäahrend ana Wiatshauspaus'n eahnan Daumpfwåg'n vasaamt und nua da Theatadiena Nebel kummt zum Schloss. De Text-Bibliothek von da Trupp'n is vasehentlich vom Haza vom Daumpfwåg'n fåst zua Gänz'n zum Untazind'n vom Kess'l vawend't wua'n – da Flachkopf is vazweiflt, da Johann und da Christoph san råtlos. Geg'n a klan's Göldg'schenk gibt da Nebel in Föasta den Tipp, aus dene Restln von de Text'n afåch a Quodlibet spül'n zum låss'n, da Flachkopf is begeistat und da August eahoit sei Nanette. Da Nebel – g'spült vom Benefiziant'n Scholz – resümiat:
 „Aus alten Sachen, die Ihnen g’fallen schon habn,
 Nimm ich ’s Beste heraus und setz mir was z’samm,
 An Geld nimm ich dann zwar nicht ein ganz so viel,
 Doch verscherz ich Ihre Huld nicht, und das ist mein Ziel.“ (Dreizehnte Scene)Walla: Johann Nestroy; Stücke 8/I. S. 109.
 Die zusammengestoppelte Komödie (Ändarungsentwuaf vom Nestroy mit'm Fragment von ana Werther-Parodie)

Da Zwianhändla Werther aus Krems kummt mit sein' Freind Lenzl z'ruck nåch Wean, wo ea sei Geliebte Lottl wieda treff'n wüll:
„Sollte meiner Liebe Gefahr drohen? sollte sie in den 15 Jahren meiner Abwesenheit eine Meineidige geworden seyn? Ha, dann müßte der Lebensfaden durchschnitten werden, und wenn er von Eisendraht wär'!“Huish:Johann Nestroy; Stücke 16/II. S. 247.

 Da Daumpfwåg'n in Wean 
 Schau nåch unta Da easchte Daumpfwåg'n in Wean
Da Nestroy håt olladings den Daumpfwåg'n im Tit'l von sein Stückl ois zuasätzlich'n Aunreiz füa an Benefizåbend von sein Kolleg'n Wenzel Scholz vawendt, owa es woa nua „[…] eine unschuldige List, denn es kommt von einem Dampfwagen nicht mehr und nicht weniger vor als die Erwähnung, […]“[5].

 Weaksg'schicht' 
A Vualåg' füa'n Nestroy sei Stückl is net g'fund'n wua'n, olladings is des Thema von da Braut ois Preis füa a gelöste Aufgåb' a oide Komödientradeteaun. Da Nestroy håt den Gedaunk'n aa bei Robert der Teuxel (1833), Der Zauberer Sulphurelectrimagneticophosphoratus (1834) und Die Papiere des Teufels (1842) vawend't, in dem Stückl doda håt ea de Situateaun aa no duach's dazuaschreib'n von dem eingebüldet'n Koch ois Neb'nbuhla vom „wiaklich'n“ Liabhåwa vastäakt.

Des Weak woa a Geleg'nheitsoawat zua Einleitung von dem Quodlibet aun dem Benefizåbend, wobei da Scholz off'nboa sicha geh'n håt woi'n, duach sein Freind und Kolleg'n Nestroy an zugkräftich'n Beginn zum hau'm. Zum Problem von dene Scholz’isch'n Benefizvuastöllungan håt da Otto Rommel g'schrieb'n:
 „Frdr. Kaiser erzähltin seina Biographie Theaterdirektor Carl (1854) und viele zeitgenössische Rezensionen bestätigen, daß die Unsitte eingerissen war, die Stücke, welche an Scholz' Benefizabenden gegeben wurden, erbarmungslos auszupfeifen, dem Schauspieler aber zu huldigen. So kam es, daß kein Autor von Ruf mehr ein Stück für Scholz' Benefizabende hergab, und Scholz sich mit dem elendesten Stoppelwerk zufrieden geben mußte.“Otto Rommel: Nestroys Werke. S. LXXIX, Fußnote 3.
Da Nestroy håt außa dem doda, schreibt da Rommel, nua no zwaa soichane Vuag'spüla g'schrieb'n, nämli des vaschollane Die Ereignisse im Gasthofe (1842) und Die dramatischen Zimmerherrn (1843).Da Rommel håt off'nboa net olle Vuag'spüla kennt, schau dazua bei Die dramatischen Quodlibets von Johann Nestroy nåch Zum Quodlibet söwa håt da Rommel g'mant, da Nestroy hättat in dene Zwölf schlafenden Jungfrauen de Figua vom Käsperle/Hymen so guat aug'legt, dass in da Wiener Theaterzeitung vom Adolf Bäuerle aum 9. Dezemba 1834 (Jg. 27, Nr. 244, S. 976) dazua zum les'n woa:
 „[…] daß auf Augenblicke das Bedauern schweigt, das jeder Gebildete darüber empfinden muß, daß seit einiger Zeit auf einer Bühne wie dieser in längst verschollenen Produkten dieser Charakter wieder erscheint.“Otto Rommel: Nestroys Werke. S. XXV (und Fußnote 3)–XXVI.
Da Franz H. Mautner håt des Vuag'spül ois „einen harmlosen, theatralischen Scherz voll Spott über das Theaterhandwerk“ beschrieb'n.Franz H. Mautner: Nestroy. L. Stiehm, Heidelberg 1974, S. 192.

Da Johann Nestroy håt den Christoph, da Wenzel Scholz den Theaterdiener Nebel, da Ignaz Stahl den Flachkopf, de Eleonore Condorussi de Nanette geb'n.Faksimile des Theaterzettels in Friedrich Walla: Johann Nestroy; Stücke 8/I. S. 376.

Des klane Stückl is fünfmoi nåchanaunda g'spült und aa bei aundare Geleg'nheit'n vawend't wua'n. Aum 30. und 31. Dezemba 1834 håt's ois Einleitung zua Großen acrobatischen Vorstellung der Familie Knie und Gesellschaft (des woa da Vualäufa vom Circus Knie) mit an leicht vaändat'n Text heahoit'n miass'n. Zu dera Auffüahrung vom 8. August 1840 håt's a aundas Quodlibet-Programm g'håbt (schau im Kapit'l Die zusammengestoppelte Komödie). Im Dezemba 1850 woa's des Vuag'spül füa mimisch-plastische Bilder in zwei Abtheilungen, von Herrn Professor Keller, ausgeführt von dessen Familie und seinen Mitgliedern des Nationaltheaters in Paris.Wiener Theaterzeitung vom 5. Dezember 1850, Jg. 43, Nr. 288, S. 1152.

Vom Text existiat nua meah de Veaseaun in de Gesammelten Nestroy-Werken, de wo vom Vinzenz Chiavacci und vom Ludwig Ganghofer aussegeb'n wua'n san, de owa vamutli eh auf'n Origenäutext basia'n. Då is aa da Tit'l Die Fahrt mit dem Dampfwagen genaunnt.Vinzenz Chiavacci/Ludwig Ganghofer (Hrsg.): Johann Nestroy's Gesammelte Werke. Band 7, A.Bonz&comp., Stuttgart 1891, S. 31–43.

 Des Quodlibet-Programm 
Füa sei Benefizvuastöllung håt si da Scholz a Quodlibet aus aniche gean gsechanan Textstückl'n – meistn's in ana frei'n Beoawatung – z'saummg'stöllt.
 Müller, Kohlenbrenner und Sesseltrager (Nestroy, 1834), mit'n Scholz in seina Roi'n vom Sänga Nero
 Robert le diable (Opa von Giacomo Meyerbeer, 1831), Koloratur-Arie von da Prinzessin Isabella g'sunga von da Dlle.Dlle. is de Åbkürzung füa Demoiselle (= Fräulein), de seinazeit übliche Bezeichnung von de unvaheirat'n Damen im Ensemble; de vaheirat'n Schauspülarinna san mit Mad. (Madame) betit'lt wua'n Dielen
 Das Gespenst auf der Basteysiehe Namen der Basteien und Stadttore (Carl Meisl), mit'n Nestroy ois Geist des Unglücks und da Dlle. Condorussi ois Marie
 Der falsche Improvisator, mit'n Scholz ois Mundkoch Wasserspatz, in Nestroy ois Kasimir Kappentuch, in Ignaz Stahl ois Bien von Bienenschwarm, sowia in Nestroy seina Leb'nsgefäahtin Marie Weiler ois Stub'nmadl Nantchen
 Barbaren und Größe (Friedrich Wilhelm Ziegler, 1806), mit'n Scholz ois Pipinus Schildhahn und in Stahl ois Wieho von Ebernberg
 Die zwölf schlafenden Jungfrauen (nåch'n Christian Heinrich Spieß, 1795), mit'n Nestroy ois Waffenträger Kaspar und in Stahl ois Graf Scharfenstein (des Stückl woa aum 30. August 1834 im Theater an der Wien neuch inszeniert wua'n)
 Neue Heldenszene aus Evakathel und Schnudides Schlussstückl von dem Quodlibets is net auf'm Theatazed'l notiat, sundan nua in da Vuaaunkündichung; Faksimile in Walla: Johann Nestroy; Stücke 8/I. S. 375. (frei nåch'n Joachim Perinet seina Beoawatung, Origenäu vom Philipp Hafner, 1765), mit'n Scholz ois Amor, in Nestroy ois Käsperle/Hymen und in Friedrich Hopp (in ana net näha g'naunnt'n Ro'n)

 Die zusammengestoppelte Komödie 
Unta'm Origenäultit'l „Die zusammengestoppelte Komödie. Vorspiel zur Rechtfertigung des Titels des gleichnamigen Quodlibets von Johann Nestroy“Handschriftensammlung der Wienbibliothek im Rathaus, Signatur Jb. 149.357 (I.N. 142.405) exestiat a Theatamanuskript – net vom Nestroy söwa g'schrieb'n, zeichn't mit'm Stempel „Calliano“ (da Nauman vom Theatadirekta), sowia dera Inventarnumma „Suppl. Mus. № 23315“ und in Vameak „Kann gegeben werden“.Handschriftensammlung der Wienbibliothek im Rathaus, Signatur I.N. 142.405. Des Theatamanuskript is nåch ana zwaamoi korregiat'n Jåhreszoih off'nboa füa Aufführungan im Joahr 1840 vafåsst wua'n. De Tit'ländarung is vamutli drauf z'rückz'füah'n, dass da Daumpfwåg'n – dea wo jå ohnehin net auf de Bühne kummt – sein' Reiz ois Lockmitt'l valua'n g'håbt håt. De Veaseaun is insgesaumt 18-moi aum Theater an der Wien und 13-moi aum Leopoldstädter Theater aufg'füaht wua'n, und zwoa fåst ununtabroch'n vom 8. August bis zum 19. Septemba 1840.

Vom Nestroy seina eiganan Haund exestiat nua meah a Entwuaf zua 1. Szene (mit da Werther-Parodie).Handschriftensammlung der Wienbibliothek im Rathaus, Signatur I.N. 44.971.

De Textändarungan san bei de gleichbliabanan Stückl'n nua Klanichkeit'n,Walla: Johann Nestroy; Stücke 8/I. S. 331–333, 360., aniche Tit'ln san vaändat wua'n, aniche neuch dazuakumma.Faksimile des Theaterzettels bei Huish:Johann Nestroy; Stücke 16/II. S. 274; Erläutarung von de Stück'ln auf S. 266.
 Werthers Leiden, nåch da Parodie Werthers Leiden. Eine lokale Posse mit Gesang in einem Aufzuge. Vom Verfasser des Zwirnhändlers in Oberösterreich vom Ferdinand Kringsteiner (nåch'n Johann Wolfgang von Goethe sein' Die Leiden des jungen Werthers, 1774)Huish:Johann Nestroy; Stücke 16/II. S. 244–245.
 König Enzio, Parodie auf'n Ernst Raupach sei' Hohenstaufendrama König Enzio, Zyklus von 1830
 Käsperle, Eulenspiegen und Klapperle, nåch Heinrich Strampfer, aufg'füaht aum 6. und 7. Juni 1838 im Theater an der Wien; da Scholz håt de Neb'nfigua vom Ratsdiener Klapperle g'spült
 Die zwölf schlafenden Jungfrauen (wia ob'n)
 Cachucha, Travestie vom Wenzel Scholz auf de berühmte, laszive spanische „Cachucha“ von da Fanny Elßler
 Schuster bleib bei deinen Leisten, nåch'm Lustg'spül vom Adolf Bäuerle
 Schwestern von Prag, Veaseaun von da Burleske Der von dreyen Schwiegersöhnen geplagte Odoardo vom Philipp Hafner (nåch an Singspül vom Joachim Perinet)
 Wolf und Braut, nåch da Lokalposs'n mit G'saung Wolf und Braut oder Der Ritt über den Kahlenberg vom Friedrich Kaiser
 Die Erbschaft, nåch'm Schaug'spül vom August von Kotzebue

 Zeidungskritik 
De Reakteaunan auf des Stückl aun sich und den Åb'nd im Gaunz'n woa'n net b'sundas positiv. Neb'n dene scho ob'n g'schriebanan Publikumsreakteaunan bei de Benefizvuastöllungan vom Wenzel Scholz woa's aa de Schwäch' vom Vuag'spül, de kritisiat wua'n ie.Friedrich Walla: Johann Nestroy; Stücke 8/I. S. 355–360. (füa's gaunze Kapit'l Zeidungskritik)

Ohg'sech'n von dene eh scho zitiat'n Sätz' aus dera Wiener Theaterzeitung vom 9. Dezemba 1834 woa de Kritik wia so oft in Nestroy geg'nübwa duachaus freindli:
 „Die Einleitung des Quodlibets geschah durch eine kleine Posse, von Hrn. Nestroy zu diesem Zweck verfaßt, welche sehr beifällig aufgenommen ward, und auch wirklich recht komische Momente, besonders in dem Spiele des Verfassers als Koch zeigte. […] Das Quodlibet selbst fand keine so günstige Aufnahme.“
Aundas Der Wanderer vom 7. Dezemba (Nr. 341), dea wo kuaz und bündich g'maant håt:
 „Die einleitende Posse enthält einige stark aufgetragene Drollerien, die ihre Wirkung nicht verfehlten. Aber die Erwartung auf das Bessere, das nun kommen sollte, wurde ziemlich getäuscht.“
In Nestroy sei Dauagegna Franz Wiest håt aum 16. Dezemba im Sammler (Nr. 150, S. 602) g'schrieb'n:
 „Von dieser eigenartigen Posse können wir mit Recht behaupten, daß der Titel eigentlich das Anziehendste für uns gehabt. Dem Verfasser ist über einige Witze, ein neues Liedchen, sonst Couplets genannt, die Behandlung des nicht undankbaren Stoffes in Dampf selbst aufgegangen.“
Wia scho ob'n zitiat, håt de Wiener Zeitschrift für Kunst, Literatur, Theater und Mode vom 13. Dezemba 1834 (Nr. 149, S. 1192) a wengal den hintafotzich'n Tit'l kritisiat und des Vuag'spül ironisch „soidisant“soi-disant = französisch füa aungeblich, vuageblich g'haß'n.

De Zusammengestoppelte Komödie is nåch dera Auffüahrung vom 8. August 1840 ziemli eafoigreich g'wes'n – allani in dem Joahr woa'n 30 Vuastöllungan (17 im Theater an der Wien, 13 im Theater in der Josefstadt). A zweite Serie woa im Dezemba 1850 mit 10 Auffüahrungan, in dene Jahrl'n dazwisch'n und danåch woa'n's duachschnittlich zwaa bis sechs Vuastöllungan. Ois Lück'nfülla is des Weak bis zum Nestroy sein Tod im Programm blieb'n. In da Wiener Theaterzeitung håt da Joseph Tuvora – dea wo in Nestroy oft unhamli kritisch g'sehg'n håt – aum 10. August 1840 (Nr. 191, S. 807) g'schrieb'n:
„Das Vorspiel selbst ist eine treffliche GuirlandeGuirlande = oidvatrisch füa Girland'n, Dekorateaun dem Ganzen von Nestroys Feder umschlungen, und enthält eine reiche Fülle überraschender Gedankenfunken. Es dreht sich um den Verlust einer Theaterbibliothek, von welcher nur einzelne Bruchstücke, im strengsten Sinne des Wortes abgerissene Scenen, übrig bleiben, welche mit einem materiellen Faden zusammengenäht, und sogestaltig als Quodlibet präpariert werden.“Huish:Johann Nestroy; Stücke 16/II. S. 249.

 Literatua 
 Fritz Brukner/Otto Rommel: Johann Nestroy, Sämtliche Werke. Historisch-kritische Gesamtausgabe in fünfzehn Bänden, neunter Band, Verlag von Anton Schroll & Co, Wien 1927, S. 61–80, 534–538.
 Louise Adey Huish: Johann Nestroy; Stücke 16/II. In: Jürgen Hein/Johann Hüttner/Walter Obermaier/W. Edgar Yates: Johann Nestroy, Sämtliche Werke, Historisch-kritische Ausgabe. Deuticke, Wien 1998, ISBN 3-216-30313-6, S. 79–96, 241–268 (für Die zusammengestoppelte Komödie).
 Otto Rommel: Nestroys Werke. Auswahl in zwei Teilen, Goldene Klassiker-Bibliothek, Deutsches Verlagshaus Bong & Co., Berlin/ Leipzig/ Wien/ Stuttgart 1908.
 Friedrich Walla (Hrsg.): Johann Nestroy; Stücke 8/I. In: Jürgen Hein/Johann Hüttner/Walter Obermaier/W. Edgar Yates: Johann Nestroy, Sämtliche Werke, Historisch-kritische Ausgabe. Deuticke, Wien 1996, ISBN 3-216-30256-3, S. 93–110, 331–370 (für Die Fahrt mit dem Dampfwagen).

 im Netz 
 Daten in nestroy.at/nestroy-stuecke/25_dampfwagen/index
 Inhalt in nestroy.at/nestroy-stuecke/25 dampfwagen/26inh.

 Beleg 

Kategorie:Johann Nestroy
Kategorie:Literarisches Werk
Kategorie:Drama
Kategorie:Literatur (19. Jahrhundert)
Kategorie:Alt-Wiener Volkstheater
Kategorie:Literatur (Deutsch)
Kategorie:Literatur (Österreich)
Kategorie:Artikel auf Wienerisch